Deblocarea conturilor bancare cu poprire de ANAF, pentru recuperarea datoriilor de la rău-platnici, se va simplifica. Mirela Călugăreanu, şefa instituţiei, a declarat la Antena 3, că sistarea se va putea face imediat după ce o persoană achită sumele datorate statului.

Foto: Shutterstock

Cei de la Fisc lucrează la acest sistem, care va fi funcţional peste o lună. În prezent, deblocarea conturilor urmează o procedură greoaie şi are loc la câteva zile de la stingerea datoriei, după ce banca primeşte ordinul de sistare de la ANAF.

Operaţiunea este taxată de bănci cu sume de până la 30 de lei, bani reţinuţi din contul datornicului.